Разговор:Радмила Бакочевић

message: Радмила Бакочевић је једна од наших најистакнутијих музичко-сценских уметница, понос је наше музичке културе и велика личност светских оперских и концертних позорница. Магичном снагом свог талента, несумњиво врхунским дометима, али и интелектуалном одважношћу и храброшћу, прокрчила је себи пут до „Primadonne assolute“. Остаје упамћена као једна од најуспешнијих свестких амбасадора наше уметности и духовности и као једна од највећих српских и југословенских уметница друге половине 20 века.
Њени високи домети, поред многих других, потврђују да се успешно наставља процес уткивања наше
уметности и културе у токове европске, хришћанске, медитеранске и светске цивилизације и у наше доба које означава размеђе између векова и миленијума. Скоро да нема познатије оперске куће и концертне дворане у свету на чијим се позорницама нису чуле и виделе њене изузетне музичке креације.
У аналима је записано да је Радмила Бакочевић остварила 73 водеће сопранске улоге, читаву једну галерију хероина, којима је удахнула живот, не само гласовним мајсторством већ и сугестивним глумачким умећем; Норма, Тоска, Турандот, Мими, Ћо-Ћо-Сан, Манон, Мини, Леонора, Елизабета, Амелија, Елвира, Одамела, Абигаила, Лејди Макбет, Дездемона, Виолета, Маргарета, Адриана, Татјана, Лиза, Јерославна и друге улоге. Улога Норме, са преко 400 наступа у Миланској скали и у свим оперским центрима Италије, у бечкој Државној опери, у Париској опери, као и 5 продукција у Катанији, постаје заштитни знак Радмиле Бакочевић.
Маг оперске уметности, директор Миланске скале, г.Франческо Сићилијани након њеног тумачења Мини
у Пучинијевој опери „Девојка са Запада“ (Рим) додељује јој ласкаво звање: Бакочевић, „La Primadonna assoluta“. Ово високо признање Радмила Бакочевић оправдава двадесетпетогодишњим присуством на сценама свих оперских кућа у Италији, петнаестогодишњим наступањем на сценама бечке и берлинске опере и московског Баљшој театра.
Са успехом је наступала на преко 200 позорница, 99 оперских кућа широм земљине кугле, од
Буенос Аиреса до Токија, преко 2.500 представа само су изазов за ову снажну уметничку личност (34
премијере „Норме“, 16 премијера „Девојке са запада“, 14 премијера „Тоске“, 8 премијера „Набука“, 8 премијера „Турандота“, 5 премијера „Макбета“, 9 премијера „Катарине Измајлове“...
Марио дел Монако, Франко Корели, Пласидо Доминго, Хосе Карерас, Пјеро Капучили, Ђани Рајмонди,
Николај Геда, Борис Кристоф, Ђан Франко Ћекеле, Карло Бергонци, Ренато Брусон, Владимир Атлантов,
Хосе Ван Дам, Ђорђо Мериги, Ђан Ђакомо Гвелфи, Франко Бонисоли, Коста Паскалис, Грејс Бамбри,
Фјоренца Косото, Ирина Архипова, Никола Цвејић, Драго Старц, Никола Митић, Станоје Јанковић, Мирослав Чангаловић, Звонимир Крнетић, Жарко Цвејић, Стојан Ганчев, Живан Сарамандић, Бахрија Нури-Наџић, Бисерка Цвејић, Бреда Калеф, Ружа Поспиш-Балдани, Ђурђевка Чакаревић, Милка Стојановић, Анита Мезетова, Меланија Бугариновић...само су нека од имена са бројне листе вокалне оперске уметности са којима је наступала уз незаобилазну диригентску палицу такође великих имена: Ђанандреа Гавацени, Зубин Мехта, Франћеско Молинари Прадели, Оливеро де Фабритис, Ламберто Гардели, Карло Франћи, Нино Верки, Жорж Претр, Игор Маркевић, Рикардо Мути, Ђузепе Патане, Ханс Сваровски, Ловро Матачић, Оскар Данон, Крешимир Барановић, Милан Хорват, Само Хубад, Богдан Бабић, Душан Миладиновић, Младен Јагушт, Ангел Шурев, Јован Шаиновић, Борис Пашћан, Живојин Здравковић, Бојан Суђић, Дејан Савић и други.
И на крају, опера јесте базно опредељење Радмиле Бакочевић, али тумачење ораторијума и постизање неопходне суптилности у лиду, доноси јој високе оцене као тумачу концертног репертоара у многим градовима света са преко 2000 концерата.
thread_title:  Први поднаслов